CELEX: 62013CN0079
Language: sk
Date: 2013-02-15 00:00:00
Title: Vec C-79/13: Návrh na začatie prejudiciálneho konania, ktorý podal Arbeidshof te Brussel (Belgicko) 15. februára 2013 — Federaal agentschap voor de opvang van asielzoekers/Selver Saciri a i.

20.4.2013   
            
            
               SK
            
            
               Úradný vestník Európskej únie
            
            
               C 114/26
            
         Návrh na začatie prejudiciálneho konania, ktorý podal Arbeidshof te Brussel (Belgicko) 15. februára 2013 — Federaal agentschap voor de opvang van asielzoekers/Selver Saciri a i.
   (Vec C-79/13)
   2013/C 114/40
   Jazyk konania: holandčina
   
      Vnútroštátny súd, ktorý podal návrh na začatie prejudiciálneho konania
   
   Arbeidshof te Brussel
   
      Účastníci konania pred vnútroštátnym súdom
   
   
      Žalobkyňa: Federaal agentschap voor de opvang van asielzoekers
   
      Žalovaní: Selver Saciri, Danijela Dordevic, Danjel Saciri (ktorého zastupujú Selver Saciri a Danijela Dordevic), Sanela Saciri (ktorú zastupujú Selver Saciri a Danijela Dordevic), Denis Saciri (ktorého zastupujú Selver Saciri a Danijela Dordevic), Openbaar Centrum voor Maatschappelijk Welzijn van Diest
   
      Prejudiciálne otázky
   
   
               1.
            
            
               Je členský štát, ktorý si zvolil možnosť, že materiálnu podporu podľa článku 13 ods. 5 smernice Rady 2003/9/ES z 27. januára 2003, ktorou sa ustanovujú minimálne normy pre prijímanie žiadateľov o azyl (1), bude poskytovať vo forme finančných príspevkov, následne zodpovedný aj za dohľad nad tým, aby žiadateľ o azyl v určitej forme využíval minimálne ochranné opatrenia podľa článku 13 ods. 1 a 2 a článku 14 ods. 1, 3, 5 a 8 tejto smernice?
            
         
               2.
            
            
               Má sa finančný príspevok upravený v článku 13 ods. 5 smernice 2003/9 poskytovať od okamihu podania žiadosti o udelenie azylu a žiadosti o prijatie, po uplynutí lehoty stanovenej v článku 5 ods. 1 tejto smernice, alebo od iného okamihu? Musí sa finančný príspevok poskytovať v takej výške, aby žiadateľovi o azyl v prípade, že mu členský štát alebo zariadenie, ktoré tento členský štát určí, neposkytne materiálne podmienky prijímania, umožňoval kedykoľvek sa samostatne postarať o svoje ubytovanie, prípadne ubytovať sa v hoteli, kým sa mu neposkytne trvalé ubytovanie alebo kým si sám nemôže zabezpečiť dlhodobejšie ubytovanie?
            
         
               3.
            
            
               Je so smernicou [2003/9] zlučiteľné, ak členský štát poskytne materiálne podmienky prijímania len vtedy, keď môžu takéto ubytovanie zabezpečiť existujúce prijímacie štruktúry vytvorené štátom, a žiadateľov o azyl, pre ktorých sa v nich nenájde miesto, následne odkážu na sociálnu pomoc, na ktorú majú nárok všetci obyvatelia tohto štátu, bez toho, aby existovali nevyhnutné zákonné normy a štruktúry, ktoré by neštátnym zariadeniam skutočne umožňovali vytvoriť žiadateľom o azyl v krátkej lehote ľudsky dôstojné podmienky na prijatie?
            
         
      (1)  Nariadenie Rady 2003/9/ES (Ú. v. EÚ L 31, s. 18; Mim. vyd. 19/006, s. 101).